SZORONGÁSOK 


A túlzott szorongás (anxietas) egy kellemetlen érzelmi reakció, mely 
nagymértékben megváltoztatja az ember viselkedését és számos testi, 
pszichés-érzelmi és vegetatív tünettel jár. 


> Testi tünetek: heves felgyorsult szívverés - szívdobogás, 
gyomorgörcs, mellkas szorítás, fulladás érzése, nyelés nehézség, 
izom feszülés, fáradtság érzés stb. 

> Pszichés tünetek: állandó idegeskedés és aggodalom mindennapos 
apróbb problémák - feladatok körül, állandó pesszimista vélemény - 
kilátás a jövőre vonatkozólag, állandó belső feszültség, 
koncentrációképesség csökkenése, a személy képtelen lazítani, 
alvás problémák. 

> Vegetatív tünetek: remegés, felgyorsult bélműködés, izzadás, 
kipirosodott arc stb. 


Amikor szorongásról beszélünk, fontos megkülönböztetni, hogy a 
szorongás melyik fajtájáról is van szó - normális élettani jelenségről 
illetve kóros elváltozásról-betegségről: 


$ Élettani (normális, megengedett) szorongás: A szorongás egy 
bizonyos fokig teljesen normális jelenség, sőt hasznos védekező 
mechanizmus a problémák-stressz helyzetek kezelésében. A 
szorongást ilyenkor egy élettani adaptációs mechanizmusnak 
tekintjük, mely az egyénnek erőt ad és megkönnyíti a keletkezett 
élet problémák megoldásához. 
Minden ember át él bizonyos problémákat melyek normálisan 
szorongást váltanak ki: pl. tanuló feleléskor, színész fellépés előtt, 
sebész egy új fajta műtét előtt, beteg foghúzás előtt, vajúdó nő 
szüléskor stb. 

$ Kóros szorongásról akkor beszélünk, amikor erősségében illetve 
időtartamában felülmúlja a normálisnak tekinthető szorongást 
(túlzott szorongás, hosszantartó-állandó szorongás) és 
megnehezíti az egyén mindennapjait és nagyban ront az élet 
minőségén. 


A szorongásos zavarok közül az általános-generalizált szorongás fordul 
elő a leggyakrabban. Sajnos sokszor nehezen ismerhető fel ez az 
elváltozás és a panaszok tarthatnak huzamosabb ideig is. 


általános-generalizált szorongás 


Edvard Munch A sikoly című festménye 


A narancsszínű, vöröses égbolt előtt álló alak halálfélelmet kifejező, sikoltó arca 
mindenki számára ismerős. 


Jellemző rá az állandó jellegű általános szorongás érzése. Gyakran 
hónapokon keresztül tartanak a tünetek és nagyban megváltoztatják az 
érintett személy életminőségét. Gyakrabban jelentkezik nőknél - az esetek 
2/3-ban nőknél jelentkeznek panaszok. Városi környezetben az 
előfordulás gyakoribb, mint kisebb nyugodtabb településeken. 
Gyakrabban jelentkezik elvált személyeknél, özvegyeknél illetve 
munkanélküli embereknél. Általában az emberek harmincas éveikben 
jelentkeznek az első panaszok. A tünetek főleg az esti órákban 
fokozódnak, alvás zavarok léphetnek fel, és mindez a tünetek 
erősödéséhez vezetnek a következő napon. 

A szorongást kiváltó konkrét tényező nem ismert, csak úgymond 
meghatározott ok nélkül szorong az illető állandóan. Állandóan 
szörnyűséget látnak a jövőben , feketében látják a világot", kilátástalanok 
és úgy érzik nincs segítség a minden napi problémák leküzdésében. Testi 
tünetek közül leggyakrabban jelentkezik szívdobogás, szédülés, fejfájás, 
alvászavarok, általános rosszullét, gyomortáji fájdalom, rossz 
intellektuális képesség, koncentráció képesség zavara, problémás ember 


közötti kapcsolatok - kommunikációs problémák stb. A generalizált 
szorongásban szenvedő betegek gyakran alkohollal vagy más szerekkel 
próbálnak javítani állapotukon, és nemritkán öngyilkossági gondolataik is 
vannak. 

Eredményes kezelési mód a kognitív viselkedésterápia, a gyógyszerek 
közül elsőként a szelektív szerotoninvisszavétel-gátlók választandók. 
A kezelési mód kiválasztásakor a beteg kívánságát, a korábbi kezelések 
eredményét, valamint minden olyan tényezőt számításba kell venni, amely 
befolyásolhatja a terápia betartását és a későbbi terápiás hatásokat 


